**แนวทางปฏิบัติกิจกรรมส่งเสริมและพัฒนาการปลูกไม้เศรษฐกิจ**

**ประจำปีงบประมาณ พ.ศ. 2562**

**1. ชื่อ** แผนงานพื้นฐานด้านการจัดการน้ำและสร้างการเติบโตบนคุณภาพชีวิต

 ที่เป็นมิตรกับสิ่งแวดล้อมอย่างยั่งยืน

 **ผลผลิต** พื้นที่ป่าไม้ได้รับการบริหารจัดการ

 **กิจกรรมหลัก** ส่งเสริมการปลูกไม้เศรษฐกิจและเพิ่มพื้นที่สีเขียว

 **กิจกรรม** ส่งเสริมและพัฒนาการปลูกไม้เศรษฐกิจ

**2. หลักการและเหตุผล**

ปัจจุบันประเทศไทยมีความจำเป็นต้องใช้ไม้ในกิจกรรมต่างๆ ตั้งแต่ระดับครัวเรือนไปจนถึงระดับอุตสาหกรรม นอกจากนี้ปริมาณความต้องการใช้ไม้มีแนวโน้มสูงมากขึ้นในแต่ละปี การปลูกป่าเศรษฐกิจให้ประสบผลสำเร็จ เพื่อตอบสนองความต้องการใช้ไม้ดังกล่าว และเป็นไปตามนโยบายการเพิ่มพื้นที่
ป่าเศรษฐกิจไม่น้อยกว่าร้อยละ 15 ของรัฐบาล จึงจำเป็นที่จะต้องมีข้อมูลที่ดีประกอบการวางแผน
การบริหารจัดการ ได้แก่ ข้อมูลความต้องการไม้ แหล่งไม้ อุปสงค์และอุปทานที่สอดคล้องกัน

ฐานข้อมูลไม้เศรษฐกิจจึงมีความสำคัญเป็นอย่างยิ่ง เพื่อใช้เป็นเครื่องมือประกอบการวางแผน
การส่งเสริมของกรมป่าไม้ และประชาชนหรือผู้ประกอบการสามารถใช้เป็นข้อมูลประกอบการตัดสินใจการวางแผนและการคาดการณ์ล่วงหน้า ได้อย่างมีประสิทธิภาพ ในปีงบประมาณ พ.ศ. 2562 กรมป่าไม้จึงได้กำหนดให้ดำเนินการสำรวจกำลังผลิตไม้เศรษฐกิจในพื้นที่ของเอกชนทั่วประเทศ ยกเว้นรายที่
ขึ้นทะเบียนตามพระราชบัญญัติสวนป่า พ.ศ. 2535 ซึ่งจะมีข้อมูลอยู่ในระบบแล้ว เป็นการต่อเนื่องจากปีงบประมาณ พ.ศ. 2561 เพื่อจัดทำฐานข้อมูลในการส่งเสริมการปลูกไม้เศรษฐกิจต่อไป

**3. วัตถุประสงค์**

3.1 เพื่อจัดทำฐานข้อมูลไม้เศรษฐกิจ

3.2 เพื่อสนับสนุนด้านวิชาการในการดำเนินการตามพระราชบัญญัติสวนป่า พ.ศ. 2535และที่แก้ไขเพิ่มเติม

3.3 เพื่อส่งเสริมให้การปลูกสร้างสวนป่าเป็นอาชีพที่มั่นคง สนับสนุนการผลิตไม้ ให้เพียงพอต่อความต้องการไม้ใช้สอยภายในประเทศ

- 2 -

**4. ประโยชน์ที่คาดว่าจะได้รับ**

4.1 เพื่อทราบรายละเอียดข้อมูลชนิดไม้ จำนวน อายุ และการกระจาย ของการปลูกไม้เศรษฐกิจในพื้นที่

4.2 เพื่อประเมินศักยภาพ และการบริหารจัดการด้านกำลังผลิตไม้ในพื้นที่

4.3 เพื่อจัดทำแผนที่แสดงการกระจายชนิดไม้ในพื้นที่

4.4 มีฐานข้อมูลไม้เศรษฐกิจ ที่ถูกต้อง เป็นปัจจุบัน สำหรับใช้ในการวางแผนกำหนดนโยบายส่งเสริมการปลูกไม้เศรษฐกิจ และการเผยแพร่ความรู้ด้านการปลูกสวนป่า

4.5 ผู้ทำสวนป่ามีความรู้ ความเข้าใจ เกี่ยวกับการดำเนินการตามพระราชบัญญัติสวนป่า พ.ศ. 2535 และที่แก้ไขเพิ่มเติม

**5. แนวทางการสำรวจฐานข้อมูลไม้เศรษฐกิจ**

พื้นที่ดำเนินการ

 สำรวจฐานข้อมูลไม้เศรษฐกิจในพื้นที่เอกชนทั่วประเทศ ทั้งที่กรมป่าไม้ส่งเสริมและเกษตรกรปลูกเอง (ยกเว้นรายที่ขึ้นทะเบียน ตามพระราชบัญญัติสวนป่า พ.ศ. 2535 แล้ว)

ขั้นตอนวิธีการ

(1) กำหนดพื้นที่เป้าหมาย และสำรวจไม้เศรษฐกิจในพื้นที่เอกชนทั่วประเทศ (ยกเว้นรายที่ขึ้นทะเบียน ตามพระราชบัญญัติสวนป่า พ.ศ. 2535 แล้ว)

(2) สำรวจกำลังการผลิตไม้เศรษฐกิจในพื้นที่จริง เพื่อจัดเก็บรายละเอียดข้อมูล ตามบันทึกข้อมูล (แบบ 1)

**6. แนวทางปฏิบัติการส่งเสริมและให้คำปรึกษาตามพระราชบัญญัติสวนป่า พ.ศ. 2535**

ให้คำแนะนำการดำเนินการตามพระราชบัญญัติสวนป่า พ.ศ. 2535 และที่แก้ไขเพิ่มเติม เพื่อจัดเก็บรายละเอียดข้อมูลตามแบบ 2

**7. การรายงานผล**

ให้จัดทำรายงานดังต่อไปนี้ รายงานผลให้กรมป่าไม้ทราบตามแบบฟอร์มพร้อมแผ่นบันทึกข้อมูล ตามเวลาที่กำหนด ดังนี้

7.1 แบบรายงานแผน/ผลการปฏิบัติงานและการใช้จ่ายงบประมาณ (แบบ สงป. 301 สงป. 302 และสงป. 302/1) กำหนดส่งรายงานภายในวันที่ 3 ของทุกเดือน

7.2 แบบรายงานผลการปฏิบัติงานและผลการเบิกจ่ายงบประมาณ ประจำปีงบประมาณ พ.ศ. 2560 (แบบ สปอ. 1-3) กำหนดส่งรายงานทุกวันที่ 3 ของเดือนถัดไป

7.3 แบบสำรวจฐานข้อมูลไม้เศรษฐกิจ ในพื้นที่สวนป่าเอกชน (แบบ 1) กำหนดส่งรายงาน
ทุกวันที่ 3 ของเดือนถัดไป ในรูปไฟล์ Excel

-3-

7.4 แบบการส่งเสริมและให้คำปรึกษาทางวิชาการแก่ผู้ทำสวนป่า (แบบ 2) กำหนดส่งรายงานทุกวันที่ 3 ของเดือนถัดไป ในรูปไฟล์ Excel

7.5 นำเข้าข้อมูลกิจกรรมส่งเสริมและพัฒนาการปลูกไม้เศรษฐกิจในระบบสารสนเทศ กรมป่าไม้

7.6 จัดทำสรุปรายงานผลในรูปแบบเล่มรายงานภาพรวมของกิจกรรมส่งเสริมและพัฒนา
การปลูกไม้เศรษฐกิจ โดยการรวบรวมผลการดำเนินงานรายเดือนตลอดปีงบประมาณ พ.ศ. 2562 พร้อมแผ่นบันทึกข้อมูล CD และ one page กำหนดส่งภายใน 15 วัน นับจากวันสิ้นสุดปีงบประมาณ

**หมายเหตุ**

1. แบบบันทึกข้อมูลกิจกรรมส่งเสริมและพัฒนาการปลูกไม้เศรษฐกิจ สามารถดาวน์โหลดได้จากเว็บไซต์กรมป่าไม้ [www.forest.go.th/private/](http://www.forest.go.th/private/)

2. ส่งไฟล์ข้อมูลที่ E-mail : pfm2555@hotmail.com